«Benfika» klubi jamoa hujumchisi Darvin Nunes klubni tark etishini e’lon qildi. Foto: Getty Images Portugal klubi rasmiy sayti xabariga ko‘ra, urugvaylik 22 yoshli hujumchi transferi borasida «Liverpul» bilan kelishuvga erishilgan. Nunes transferi uchun «Liverpul» «Benfika» hisob raqamiga 75 million yevro o‘tkazadigan bo‘ldi. Shuningdek, yana 25 million yevro bonus sifatida to‘lab berilishi mumkin. Avvalroq, Darvin «Liverpul» bilan 2028 yilga qadar 6 yillik shartnoma imzolashi haqida xabar qilingan edi. Hujumchiga «MYu» klubi ham jiddiy qiziqish bildirayotgan edi. Ma’lumot uchun, urugvaylik 22 yoshli hujumchi yakunlangan mavsumda Portugaliya chempionatida 28 o‘yinda 26ta gol, YeChLda esa 10 uchrashuvda 6ta gol, Yevropa ligasida esa 7 bahsda 5ta golga mualliflik qilgan.